ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളില് 6,64,949 പരിശോധനകളെന്ന നേട്ടത്തില് ഇന്ത്യ
തുടര്ച്ചയായ മൂന്നാം ദിവസവും 6 ലക്ഷത്തിലധികം പരിശോധനകള്
ദശലക്ഷത്തിലെ പരിശോധന  16,000 കടന്നു
ന്യൂഡല്ഹി, 06 ആഗസ്റ്റ് 2020
''ടെസ്റ്റ്, ട്രാക്ക്, ട്രീറ്റ്'' നയത്തില് ശ്രദ്ധചെലുത്തുന്ന ഇന്ത്യ തുടര്ച്ചയായ മൂന്നാം ദിവസവും 6 ലക്ഷത്തിലധികം കോവിഡ് -19 സാമ്പിളുകള് പരിശോധിച്ചു. പ്രതിദിന പരിശോധനകള് പത്തുലക്ഷമാക്കുക എന്നതാണ് രാജ്യത്തിന്റെ ലക്ഷ്യം. കഴിഞ്ഞ 24 മണിക്കൂറിനുള്ളില് രാജ്യത്ത് നടത്തിയത് 6,64,949 പരിശോധനകളാണ്.
രാജ്യത്ത് ഇതുവരെ ആകെ പരിശോധിച്ചത് 2,21,49,351 സാമ്പിളുകളാണ്. ദശലക്ഷത്തിലെ പരിശോധന കുത്തനെ വര്ധിച്ച് 16050 ആയി. ഊര്ജിത പരിശോധനയിലൂടെ മാത്രമേ രോഗബാധിതരെ തിരിച്ചറിയാനും അവരുടെ സമ്പര്ക്കപ്പട്ടിക കണ്ടെത്താനും കഴിയൂ എന്നതിനാല് ''ടെസ്റ്റ്, ട്രാക്ക്, ട്രീറ്റ്'' നയം വിജയകരമായി നടപ്പാക്കാന് രാജ്യത്തുടനീളം പരിശോധനാ ലാബുകളുടെ ശൃംഖല വര്ധിപ്പിക്കുകയാണ്. രാജ്യത്തിന്ന് 1370 ലാബുകളാണുള്ളത്. സര്ക്കാര് മേഖലയില് 921-ഉം സ്വകാര്യ മേഖലയില് 449ഉം ലാബുകളാണുള്ളത്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 698 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 563 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 109 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രത്യേക സേവനങ്ങളും ഫീച്ചറുകളും
പ്രധാനമന്ത്രി കിസാൻ സമ്മാൻ സമ്മേളനം 2022: കേന്ദ്രമന്ത്രി വി മുരളീധരൻ മുഖ്യപ്രഭാഷണം നടത്തും
പിഎം കിസാൻ സമ്മാൻ സമ്മേളനം 2022 പരിപാടിയിൽ കേന്ദ്ര വിദേശകാര്യ-പാർലമെന്ററി കാര്യ സഹമന്ത്രി ശ്രീ വി മുരളീധരൻ മുഖ്യപ്രഭാഷണം നടത്തും. തിരുവനന്തപുരം വെള്ളനാട് മിത്രനികേതനിലെ ഐസിഎആർ കൃഷി വിജ്ഞാന കേന്ദ്രത്തിൽ ഒക്ടോബർ 17 ന് രാവിലെ 11.15 മണിക്കാണ് പരിപാടി നടക്കുന്നത്.
ന്യൂഡൽഹിയിലെ കേന്ദ്ര കാർഷിക ഗവേഷണ ഇൻസ്റ്റിട്യൂട്ടിൽ "പിഎം കിസാൻ സമ്മാൻ സമ്മേളനം 2022"
പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യുന്നതിന്റെ തത്സമയ വെബ്കാസ്റ്റിന് മന്ത്രി സാക്ഷ്യം വഹിക്കും. ഈ പരിപാടിയിൽ രാജ്യത്തുടനീളമുള്ള 13,500-ലധികം കർഷകരും 1500-ഓളം അഗ്രി സ്റ്റാർട്ടപ്പുകളും ഒത്തുചേരുന്നു. വിവിധ സ്ഥാപനങ്ങളിൽ നിന്നായി ഒരു കോടിയിലധികം കർഷകർ പരിപാടിയിൽ ഫലത്തിൽ പങ്കെടുക്കും. രാജ്യത്തുടനീളമുള്ള ഗവേഷകരുടെയും നയരൂപീകരുടെയും മറ്റ് ബന്ധപ്പെട്ടവരുടെയും പങ്കാളിത്തത്തിന് സമ്മേളനം സാക്ഷ്യം വഹിക്കും. ചടങ്ങില് പ്രധാനമന്ത്രി ഭാരതീയ ജന് ഉര്വരക് പരിയോജന - ഒരു രാഷ്ട്രം ഒരു വളം ഉദ്ഘാടനം ചെയ്യും. പദ്ധതിക്ക് കീഴില്, ഭാരത് യൂറിയ ബാഗുകളും പ്രധാനമന്ത്രി പുറത്തിറക്കും, ഇത് 'ഭാരത്' എന്ന ഒറ്റ ബ്രാന്ഡില് വളങ്ങള് വിപണനം ചെയ്യാന് കമ്പനികളെ സഹായിക്കും.
പരിപാടിയിൽ വിവിധ സാങ്കേതിക സെഷനുകളും വിദഗ്ധരും കർഷകരുമായി പാനൽ ചർച്ചകളും ഉണ്ടായിരിക്കും. മിത്രനികേതൻ ഡയറക്ടർ ശ്രീമതി. സേതു വിശ്വനാഥൻ അധ്യക്ഷത വഹിക്കും. കൃഷി വിജ്ഞാന കേന്ദ്രം തലവൻ & സീനിയർ സയന്റിസ്റ് ഡോ. ബിനു ജോൺ സാം, , സബ്ജക്റ്റ് സ്പെഷ്യലിസ്റ്റ്  ചിത്ര ജി. എന്നിവരും പരിപാടിയിൽ പങ്കെടുക്കും.
NS
(Visitor Counter : 56
പ്രധാനമന്ത്രിയുടെ ഓഫീസ്
ഹൃദയനാഥ് മങ്കേഷ്കറിന്റെ നന്ദി ട്വീറ്റ് പ്രധാനമന്ത്രി സ്വീകരിച്ചു
അയോധ്യയിലെ ലതാ മങ്കേഷ്കർ ചൗക്കിന്റെ ഉദ്ഘാടനത്തോടനുബന്ധിച്ചു് അന്തരിച്ച ലതാ മങ്കേഷ്കറിന്റെ ഇളയ സഹോദരൻ ഹൃദയനാഥ് മങ്കേഷ്കറിന്റെ നന്ദി ട്വീറ്റ് പ്രധാനമന്ത്രി ശ്രീ നരേന്ദ്ര മോദി സ്വീകരിച്ചു. ലതാ ദീദി ഭഗവാൻ ശ്രീരാമന്റെ കടുത്ത ഭക്തയായിരുന്നുവെന്നും അവരുടെ പേരിൽ ഒരു ചൗക്ക് ഉള്ളത് പുണ്യനഗരമായ അയോധ്യയ്ക്ക് ഉചിതമാണെന്നും പ്രധാനമന്ത്രി അഭിപ്രായപ്പെട്ടു.
ഹൃദയനാഥ് മങ്കേഷ്കറുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
"ലതാ ദീദി ഭഗവാൻ ശ്രീരാമന്റെ തീവ്ര ഭക്തയായിരുന്നു, അവരുടെ പേരിൽ ഒരു ചൗക്ക് ഉള്ളത് പുണ്യനഗരമായ അയോധ്യയ്ക്ക് അനുയോജ്യമാണ്."
--ND--
(
രാസവസ്തു, രാസവളം മന്ത്രാലയം
ആഭ്യന്തര ഉല്പാദനം വര്ദ്ധിപ്പിക്കുന്നതിനുള്ള ഗവൺമെന്റിന്റെ ശ്രമം കോവിഡ് 19 ചികിത്സാ മരുന്നുകളുടെ വിതരണവും ആവശ്യവും തമ്മിലുള്ള സന്തുലനം ഉറപ്പാക്കി
ഏപ്രില് 21 മുതല് മെയ് 30 വരെ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കേന്ദ്ര സ്ഥാപനങ്ങള്ക്കും 98.87 ലക്ഷം വയല് റെംഡെസിവിര് അനുവദിച്ചു.
റെംഡെസിവിര് ഉത്പാദനം പത്തിരട്ടി വര്ധിച്ചു
2021 മെയ് 11 മുതല് 30 വരെ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കേന്ദ്ര സ്ഥാപനങ്ങള്ക്കും ആംഫോട്ടെറിസിന് ബി യുടെ 2,70,060 വയലുകള് അനുവദിച്ചു
കോവിഡ് 19 അനുബന്ധ മരുന്നുകളുടെ ലഭ്യത തുടര്ച്ചയായി അവലോകനം ചെയ്യുന്നു.
ആഭ്യന്തര ഉല്പാദനം വര്ദ്ധിപ്പിക്കുന്നതിനുള്ള കേന്ദ്ര ഗവണ്മെന്റിന്റെ നിരന്തര ശ്രമത്തിന്റെ ഫലമായി രാജ്യത്തൊട്ടാകെ കോവിഡ് ചികിത്സാ മരുന്നുകളുടെ ആവശ്യവും വിതരണവും സന്തുലിതമാകുമെന്ന് കേന്ദ്രമന്ത്രി ശ്രീ ഡി വി സദാനന്ദ ഗൗഡ പറഞ്ഞു.
2021 ഏപ്രില് 21 മുതല് മെയ് 30 വരെ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കേന്ദ്ര സ്ഥാപനങ്ങള്ക്കും മൊത്തം 98.87 ലക്ഷം വയലുകള് അനുവദിച്ചതായി മന്ത്രി അറിയിച്ചു. റെംഡെസിവിറിന്റെ ഉത്പാദനം പത്ത് മടങ്ങ് വര്ദ്ധിച്ചു. ഉല്പാദനം ത്വരിതപ്പെടുത്തിയതോടെ ജൂണ് അവസാനം വരെ 91 ലക്ഷം വയലുകള് വരെ വിതരണം ചെയ്യാനാണ് പദ്ധതി. 2021 ഏപ്രില് 25 മുതല് മെയ് 30 വരെ സിപ്ല 400 മില്ലിഗ്രാമിന്റെ 11,000 വയലുകളും 80 മില്ലിഗ്രാം ടോസിലിസുമാബിന്റെ 50,000 വയലുകളും ഇറക്കുമതി ചെയ്തതായും അദ്ദേഹം അറിയിച്ചു. കൂടാതെ, മെയ് മാസത്തില് സംഭാവനയിലൂടെ 400 മില്ലിഗ്രാമിന്റെ 1002 വയലുകളും 80 മില്ലിഗ്രാമില് 50,024 വയലുകളും ആരോഗ്യ കുടുംബക്ഷേമ മന്ത്രാലയത്തിനു ലഭിച്ചു. 80 മില്ലിഗ്രാമിന്റെ 20,000 വയലുകളും 200 മില്ലിഗ്രാമിന്റെ 1000 വയലുകളും ജൂണില് എത്താന് സാധ്യതയുണ്ടെന്നും അദ്ദേഹം പറഞ്ഞു.
2021 മെയ് 11 മുതല് മെയ് 30 വരെ ആംഫോട്ടെറിസിന് ബി യുടെ 2,70,060 വയലുകള് സംസ്ഥാനങ്ങളിലും കേന്ദ്രഭരണ പ്രദേശങ്ങളിലും കേന്ദ്ര സ്ഥാപനങ്ങള്ക്കും മെയ് ആദ്യ ആഴ്ച അനുവദിച്ചിട്ടുണ്ടെന്ന് ശ്രീ ഗൗഡ അറിയിച്ചു.
കോവിഡ് ചികിത്സയ്ക്കായി ഉപയോഗിക്കുന്ന ഡെക്സമെതസോണ്, മെത്തിലില് പ്രെഡ്നിസോലോണ്, എനോക്സാപരിന്, ഫാവിപിരാവിര്, ഐവര്മെക്റ്റിന്, ഡെക്സമെതസോണ് ഗുളികകള് തുടങ്ങിയ മരുന്നുകളുടെ ഉത്പാദനം, വിതരണം, സംഭരണ സ്ഥിതി എന്നിവ ആഴ്ചതോറും അവലോകനം ചെയ്യുന്നുണ്ടെന്ന് അദ്ദേഹം പറഞ്ഞു. ഉല്പാദനം വര്ദ്ധിപ്പിച്ചിട്ടുണ്ടെന്നും ആവശ്യാനുസരണം ശേഖരണം ലഭ്യമാണെന്നും അദ്ദേഹം വ്യക്തമാക്കി.
നിലവിലുള്ളതും പുതിയതുമായ നിര്മ്മാതാക്കളുമായി കോവിഡ് 19 ചികിത്സാ മരുന്നുകളുടെ ലഭ്യത ഗവൺമെന്റ് നിരന്തരം അവലോകനം ചെയ്യുന്നുണ്ടെന്ന് ശ്രീ ഗൗഡ ഉറപ്പ് നല്കി.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ഊർജ്ജ മേഖലയെ സംബന്ധിക്കുന്ന ഐക്യരാഷ്ട്രസഭയുടെ ഉന്നതതല സംവാദം 2021, ലോകത്തോട് ഇന്ത്യയുടെ അനുഭവങ്ങൾ പങ്കുവെക്കാനുള്ള അവസരം: ശ്രീ ആർ. കെ. സിംഗ്
(ഊർജ്ജ രംഗത്ത് ലക്ഷ്യങ്ങൾ നിശ്ചയിച്ച് മുന്നോട്ട് പോകുന്നതിലും, കാലാവസ്ഥാ വ്യതിയാനം ഫലപ്രദമായി നേരിടുന്നതിലും, ഇന്ത്യയുടെ ഊർജ്ജോത്പാദന-വിതരണ രീതികളും, ഊർജ്ജ രംഗത്തെ പരിവർത്തന കഥകളും നൽകിയ ഒട്ടേറെ പാഠങ്ങൾ, മറ്റ് രാജ്യങ്ങൾക്ക് പ്രയോജനം ചെയ്യുമെന്ന്, വൈദ്യുതി, ഊർജ്ജം, നവ ഊർജ്ജം, പുനരുപയോഗ ഊർജ്ജം എന്നിവയുടെ ചുമതലയുള്ള കേന്ദ്ര സഹമന്ത്രി ശ്രീ ആർ. കെ. സിംഗ് പറഞ്ഞു.
ഈ അനുഭവങ്ങൾ ലോകത്തോട് പങ്കുവയ്ക്കാനുള്ള അവസരമാണ് ഊർജ്ജ മേഖലയെ സംബന്ധിക്കുന്ന ഐക്യരാഷ്ട്രസഭയുടെ ഉന്നതതല സംവാദം-2021  ഇന്ത്യക്ക് സമ്മാനിക്കുന്നത്. സംവാദത്തിന് മുന്നോടിയായി, 'ഊർജ്ജ രംഗത്തെ പരിവർത്തനത്തിൽ ലോകത്ത് ഇന്ത്യ വഹിക്കുന്ന മികച്ച പങ്ക്' എന്ന വിഷയത്തിൽ സംഘടിപ്പിച്ച വെർച്വൽ പത്രസമ്മേളനത്തിൽ ഹ്രസ്വാവതരണം നടത്തുകയായിരുന്നു അദ്ദേഹം.
താങ്ങാനാവുന്നതും, വിശ്വസനീയവും, സുസ്ഥിരവും, ആധുനികവുമായ ഊർജ്ജം എല്ലാവർക്കും ലഭ്യമാക്കുക എന്ന ആഗോള ലക്ഷ്യം സാധ്യമാക്കാൻ വെറും പത്തുവർഷങ്ങൾ മാത്രം ബാക്കി നിൽക്കെ , ഊർജ്ജ അഭിഗമ്യതയുടെ വിപുലീകരണം, പുനരുപയോഗ ഊർജ്ജത്തിന്റെ പ്രോത്സാഹനം, ഊർജ്ജ കാര്യക്ഷമതാ വർദ്ധന എന്നിവ സാധ്യമാക്കാനുള്ള നൂതന മാർഗ്ഗങ്ങളും, ശക്തമായ രാഷ്ട്രീയ പ്രതിബദ്ധതയും ആവശ്യമാണെന്ന് ശ്രീ ആർ. കെ. സിംഗ് പറഞ്ഞു.
നീതിപൂർവകവും, സമഗ്രവും, പക്ഷപാതരഹിതവുമായ ആഗോള ഊർജ്ജ പരിവർത്തനമെന്ന ലക്ഷ്യത്തെ പിന്തുണയ്ക്കാനും അതിനനുഗുണമായി പ്രവർത്തിക്കാനും ലോക രാജ്യങ്ങളോടും, ഉന്നത പദവി വഹിക്കുന്നവരോടും മന്ത്രി ആഹ്വാനം ചെയ്തു.
2030-ഓടെ 450 ജിഗാവാട്ട് പുനരുപയോഗ ഊർജ്ജ ശേഷി കൈവരിക്കുകയെന്ന ലക്ഷ്യം വച്ച് മുന്നോട്ട് പോകുന്ന ഇന്ത്യ, ഊർജ്ജ രംഗത്തെ “എനർജി കോംപാക്റ്റ്സ്” പ്രവർത്തനങ്ങൾക്ക് അന്തിമരൂപം നൽകുമെന്ന് ശ്രീ സിംഗ് അറിയിച്ചു. ഇന്ത്യ തയ്യാറാക്കുന്ന എനർജി കോംപാക്റ്റ്സ് സംബന്ധിക്കുന്ന ഒരു അവലോകനവും മന്ത്രി നൽകി . ഊർജ്ജ മേഖലയെ സംബന്ധിക്കുന്ന ഐക്യരാഷ്ട്രസഭ സംവാദം-2021ന്റെ പ്രധാന സവിശേഷതകളിലൊന്ന് ‘എനർജി കോംപാക്റ്റ്സ്’ ആയിരിക്കും. അംഗരാജ്യങ്ങൾ, കമ്പനികൾ, പ്രാദേശിക സർക്കാരുകൾ, സർക്കാരിതര സംഘടനകൾ മുതലായവയ സ്വമേധയാ സമർപ്പിക്കുന്ന എനർജി കോംപാക്റ്റുകളിൽ, സുസ്ഥിര വികസന ലക്ഷ്യത്തെ-7 പിന്തുണയ്ക്കുന്നതിന് അവർ സ്വീകരിക്കുന്ന പ്രത്യേക നടപടികളും ഉൾപ്പെടുന്നു.
ഊർജ്ജ മേഖലയെ സംബന്ധിക്കുന്ന ഐക്യരാഷ്ട്രസഭയുടെ ഉന്നതതല സംവാദം-2021 യുഎൻ സെക്രട്ടറി ജനറൽ, 2021 സെപ്റ്റംബറിൽ ന്യൂയോർക്കിലാണ് വിളിച്ചിരിക്കുന്നത്.
ജൽ ശക്തി മന്ത്രാലയം
വിജയഗാഥ: സ്വച്ഛ് ഭാരത് ദൗത്യം
ഒഡിഎഫ്  പ്ലസ് മാതൃകാഗ്രാമമായി മലപ്പുറത്തെ കീഴാറ്റൂര്
സ്വച്ഛഭാരത് ദൗത്യത്തിന്റെ ഭാഗമായി മികവുറ്റ പ്രവര്ത്തനങ്ങള് നടത്തി രാജ്യത്തിനുതന്നെ മാതൃകയായി മാറിയിരിക്കുകയാണു കേരളത്തിലെ മലപ്പുറം ജില്ലയിലെ കീഴാറ്റൂര് ഗ്രാമം. തുറസ്സായ ഇടങ്ങളില് മലമൂത്രവിസര്ജനം നടത്തുന്ന പ്രവണത ഒഴിവാക്കാനായി വിവിധ ഇടപെടലുകള് നടത്തി വിജയംകൊയ്തിരിക്കുകയാണ് കീഴാറ്റൂര്. ഈ ഗ്രാമം ഇന്ന് ഒഡിഎഫ്  പ്ലസ് മാതൃകാഗ്രാമമാണ്. പ്രാചീന വള്ളുവനാടിന്റെ തലസ്ഥാനമെന്ന നിലയില് സാമൂഹിക-സാംസ്കാരിക പ്രസക്തിയാല് പ്രസിദ്ധമായ പെരിന്തല്മണ്ണ ബ്ലോക്കിലെ ഈ ഗ്രാമം 2016ല് വെളിയിട വിസര്ജന വിമുക്തമായി പ്രഖ്യാപിക്കപ്പെട്ടിരുന്നു. മറ്റു ഗ്രാമപഞ്ചായത്തുകളെ അപേക്ഷിച്ചു ശുചീകരണത്തിലും മാലിന്യസംസ്കരണത്തിലും മികവാര്ന്ന പ്രവര്ത്തനമാണ് ഈ ഗ്രാമം കാഴ്ചവച്ചത്.
കീഴാറ്റൂരില് മുഴുവന് വീടുകളിലുമെത്തി ഖരമാലിന്യങ്ങള് ശേഖരിക്കാനുള്ള സംവിധാനമുണ്ട്. അടുക്കളമാലിന്യങ്ങള് മുഴുവന് ഉറവിടങ്ങളില്ത്തന്നെ സംസ്കരിക്കുകയും ചെയ്യുന്നു. വിവിധ സ്ഥാപനങ്ങളില് നിന്നും 70 ശതമാനം വീടുകളില് നിന്നും വേര്തിരിച്ച മാലിന്യങ്ങള് ശേഖരിക്കുന്നതിന് ഉപയോക്തൃനിരക്കും വിജയകരമായി ഈടാക്കുന്നുണ്ട്.
മാലിന്യങ്ങള് ശേഖരിക്കുന്നതിനു പഞ്ചായത്തുതലത്തില് പ്രത്യേക സൗകര്യവുമൊരുക്കിയിട്ടുണ്ട്. കൂടാതെ, ഇവയുടെ സംസ്കരണംപോലുള്ള തുടര്പരിപാടികള്ക്കായി ബ്ലോക്കുതലത്തില് റിസോഴ്സ് റിക്കവറി സൗകര്യവും സജ്ജമാക്കിയിട്ടുണ്ട്.
മാത്രമല്ല, ഗ്രാമപഞ്ചായത്തിന്റെ പരിധിയില്വരുന്ന എല്ലാ ഗവണ്മെന്റ് ഓഫീസുകളിലും സ്ഥാപനങ്ങളിലും ഹരിതപെരുമാറ്റച്ചട്ടം ഫലപ്രദമായി നടപ്പാക്കുന്ന സംവിധാനം കൊണ്ടുവന്നതോടെ അജൈവമാലിന്യങ്ങളുടെ അളവു വലിയരീതിയില് കുറയ്ക്കാനും കഴിഞ്ഞു.
ഒറ്റ ഉപയോഗം കഴിഞ്ഞു വലിച്ചെറിയുന്ന സാധനങ്ങള്ക്കുപകരം പുനരുപയോഗസാധ്യതയുള്ള ഗ്ലാസുകള് മുതലായവയുടെ ഉപയോഗം പ്രോത്സാഹിപ്പിച്ചാണു ഹരിതപെരുമാറ്റച്ചട്ടം പാലിക്കുന്നത്.
ഹരിത പെരുമാറ്റച്ചട്ടം എന്ന പാരിസ്ഥിതിക-സാംസ്കാരിക വിപ്ലവം കേരളത്തില് ഒരു പ്രസ്ഥാനമായി മാറിയിരിക്കുകയാണിപ്പോള്. പരിപാടികളില് ഹരിത പെരുമാറ്റച്ചട്ടം നടപ്പാക്കുമ്പോള്, അജൈവമാലിന്യ ഉല്പ്പാദനം ഇല്ലാതെയാകും. അതുകൊണ്ടുതന്നെ പരിപാടിക്കുശേഷമുള്ള മാലിന്യ സംസ്കരണം എങ്ങനെയെന്ന ചോദ്യം ഉയരുന്നില്ല. കേരളത്തില് നടന്ന ദേശീയ ഗെയിംസിലാണ് ആദ്യമായി ഇതു പരീക്ഷിച്ചത്. ഇപ്പോള് വിവാഹം ഉള്പ്പെടെ നിരവധി ചടങ്ങുകളിലും നടപ്പാക്കുംവിധത്തിലുള്ള ജനകീയപ്രസ്ഥാനമായി ഹരിത പെരുമാറ്റച്ചട്ടം മാറിയിരിക്കുന്നു.
ഖരമാലിന്യസംസ്കരണ  സംരംഭങ്ങള്ക്കു പിന്തുണ നല്കുന്നതിനു പുറത്തുനിന്നുള്ള ഏജന്സിയുടെ ഇടപെടല് കൊണ്ടുവന്നതും വിജയംകണ്ടു. പഞ്ചായത്തു ഭരണസമിതിയുടെ മാര്ഗനിര്ദേശത്തെത്തുടര്ന്നു ഖരമാലിന്യസംസ്കരണവുമായി ബന്ധപ്പെട്ട പ്രവര്ത്തനങ്ങള് തുടര്ച്ചയായി നിരീക്ഷിക്കുന്നതിന് ഏജന്സി സഹായിക്കുന്നു. എല്ലാ സ്കൂളുകളിലും അങ്കണവാടികളിലും പൊതു ഓഫീസുകളിലും ശുചിമുറി സൗകര്യമുണ്ട് എന്നതും പ്രാധാന്യമര്ഹിക്കുന്നു.
80 ശതമാനത്തിലധികം കുടുംബങ്ങള്ക്കും സ്ഥാപനങ്ങള്ക്കും ഉറവിടങ്ങളില്തന്നെ ഖരമാലിന്യസംസ്കരണത്തിനുള്ള സൗകര്യങ്ങളുണ്ട്. എല്ലാ സ്കൂളിലും അങ്കണവാടികളിലും ഖര-ദ്രവ മാലിന്യ സംസ്കരണത്തിനായി അവരുടേതായ സംവിധാനങ്ങളുമുണ്ട്.
വൃത്തിയുടെയും ശുചിത്വത്തിന്റെയും പ്രാധാന്യത്തെക്കുറിച്ചു ജനങ്ങളെ ബോധവല്ക്കരിക്കുക, മാലിന്യങ്ങള് ഉറവിടത്തില്തന്നെ വേര്തിരിക്കു ന്നതു പ്രോത്സാഹിപ്പിക്കുക, അടുക്കള മാലിന്യങ്ങള് ഉറവിടത്തില്തന്നെ സംസ്കരിക്കുന്നതു പ്രോത്സാഹിപ്പിക്കുക, വീടുതോറുമുള്ള മാലിന്യ ശേഖരണത്തിനും സംസ്കരണത്തിനുമായുള്ള ചെറിയ നിരക്കു നല്കുന്നതിനു പ്രചോദിപ്പിക്കുക തുടങ്ങിയ കാര്യങ്ങള്ക്കായുള്ള വിവര-വിദ്യാഭ്യാസ-ആശയവിനിമയ പ്രവര്ത്തനങ്ങളിലും ഊന്നല് നല്കുന്നു.
ND MRD
പ്രധാനമന്ത്രിയുടെ ഓഫീസ്
ടൈംസ് ഗ്രൂപ്പ് ചെയർപേഴ്സൺ ഇന്ദു ജെയിനിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
ടൈംസ് ഗ്രൂപ്പ് ചെയർപേഴ്സൺ ശ്രീമതി ഇന്ദു ജെയിനിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
ഒരു ട്വീറ്റിൽ ശ്രീ മോദി പറഞ്ഞു:
ടൈംസ് ഗ്രൂപ്പ് ചെയർപേഴ്സൺ ശ്രീമതി ഇന്ദു ജെയിൻ ജിയുടെ നിര്യാണത്തിൽ ദുഖിതനാണ്. അവരുടെ സാമൂഹ്യ സേവന സംരംഭങ്ങൾ, ഇന്ത്യയുടെ പുരോഗതിയോടുള്ള അഭിനിവേശം, നമ്മുടെ സംസ്കാരത്തോടുള്ള ആഴത്തിലുള്ള താൽപ്പര്യം എന്നിവയാൽ അവർ ഓർമ്മിക്കപ്പെടും. അവരുമായുള്ള എന്റെ ഇടപെടലുകൾ ഞാൻ ഓർക്കുന്നു. ഓം ശാന്തി. "
രാസവസ്തു, രാസവളം മന്ത്രാലയം
കോവിഡ് രോഗികൾക്ക് പ്രതിദിനം 50 മെട്രിക് ടൺ മെഡിക്കൽ ഓക്സിജൻ നൽകുമെന്ന് രാസവള കമ്പനികൾ
പൊതു, സ്വകാര്യ, സഹകരണ മേഖലകളിലെ വളം കമ്പനികളുടെ പ്ലാന്റുകളിൽ ഓക്സിജൻ ഉത്പാദിപ്പിക്കാനുള്ള സാധ്യതകൾ ആരായുന്നത് സംബന്ധിച്ച് കേന്ദ്ര തുറമുഖ, ഷിപ്പിംഗ്, ജലപാത രാസവസ്തുക്കൾ, രാസവളങ്ങൾ എന്നിവയുടെ സഹമന്ത്രി ശ്രീ മൻസുഖ് മണ്ഡാവിയ ബന്ധപ്പെട്ടവരുടെ യോഗം വിളിച്ചു കൂട്ടി.
ഓക്സിജൻ ഉൽപാദന ശേഷി പുന ക്രമീകരിച്ച് ആശുപത്രികളിലേക്ക് മെഡിക്കൽ ഗ്രേഡ് ഓക്സിജൻ വിതരണം വർദ്ധിപ്പിച്ച് ഈ പകർച്ചവ്യാധി സമയത്ത് സമൂഹത്തെ സഹായിക്കാൻ രാസവള കമ്പനികളോട് ശ്രീ മണ്ഡാവിയ ആവശ്യപ്പെട്ടു. രാസവള കമ്പനികൾ ഈ സംരംഭത്തെ സ്വാഗതം ചെയ്യുകയും രാജ്യത്തെ കോവിഡ്-19 സാഹചര്യത്തിനെതിരെ പോരാടാനുള്ള കേന്ദ്ര ഗവൺമെന്റിന്റെ ശ്രമങ്ങളിൽ പങ്കുചേരാൻ താൽപര്യം കാണിക്കുകയും ചെയ്തു.
യോഗത്തിന്റെ ഫലം ഇപ്രകാരമാണ് :
ഗുജറാത്തിലെ കലോൽ യൂണിറ്റിൽ മണിക്കൂറിൽ 200 ക്യുബിക് മീറ്റർ ശേഷിയുള്ള ഓക്സിജൻ പ്ലാന്റ് ഇഫ്കോ സ്ഥാപിക്കുന്നുണ്ട് . അതിന്റെ മൊത്തം ശേഷി പ്രതിദിനം 33,000 ക്യുബിക് മീറ്റർ ആയിരിക്കും. ഗുജറാത്ത് സ്റ്റേറ്റ് ഫെർട്ടിലൈസേഴ്സ് ആൻഡ് കെമിക്കൽസ് ലിമിറ്റഡ്  തങ്ങളുടെ പ്ലാന്റുകളിൽ ചെറിയ മാറ്റങ്ങൾ വരുത്തി ദ്രാവക ഓക്സിജൻ വിതരണം ചെയ്യാൻ തുടങ്ങി. വായു വിഭജന യൂണിറ്റ് ആരംഭിച്ചതിനുശേഷം മെഡിക്കൽ ആവശ്യങ്ങൾക്കായി ദ്രാവക ഓക്സിജന്റെ വിതരണവും ഗുജറാത്ത് നർമദ വാലി ഫെർട്ടിലൈസേഴ്സ് ആൻഡ് കെമിക്കൽസ്  ആരംഭിച്ചു.ജിഎസ്എഫ്എസും ജിഎൻഎഫ്സിയും അവരുടെ ഓക്സിജൻ ഉൽപാദന ശേഷി വർദ്ധിപ്പിക്കുന്നതിനുള്ള പ്രക്രിയ ആരംഭിച്ചു.
മറ്റ് വളം കമ്പനികൾ സിഎസ്ആർ ധനസഹായത്തിലൂടെ രാജ്യത്തെ തിരഞ്ഞെടുത്ത സ്ഥലങ്ങളിൽ ആശുപത്രികളിലും പ്ലാന്റുകളിലും മെഡിക്കൽ പ്ലാന്റുകൾ സ്ഥാപിക്കും.
ഈ നടപടികൾ വഴി കോവിഡ് രോഗികൾക്ക് പ്രതിദിനം ഏകദേശം 50 മെട്രിക് ടൺ മെഡിക്കൽ ഓക്സിജൻ വളം പ്ലാന്റുകൾ വഴി ലഭ്യമാക്കുമെന്ന് പ്രതീക്ഷിക്കുന്നു. ഇത് മൂലം വരും ദിവസങ്ങളിൽ രാജ്യത്തെ ആശുപത്രികളിലേക്കുള്ള മെഡിക്കൽ ഗ്രേഡ് ഓക്സിജൻ വിതരണം വർദ്ധിക്കും .
ആരോഗ്യ, കുടുംബക്ഷേമ മന്ത്രാലയം
രാജ്യത്ത് പ്രതിരോധ കുത്തിവയ്പ് 31 കോടിയെന്ന നാഴികക്കല്ല് പിന്നിട്ടു
കഴിഞ്ഞ 24 മണിക്കൂറിനിടെ നല്കിയത് 61.19 ലക്ഷം ഡോസ് വാക്സിന്
കഴിഞ്ഞ 24 മണിക്കൂറിനിടെ രാജ്യത്ത് പുതുതായി രോഗം സ്ഥിരീകരിച്ചത് 48,698 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 5,95,565 ആയി കുറഞ്ഞു; 6 ലക്ഷത്തില് താഴെയായത് 86 ദിവസത്തിനു ശേഷം
തുടര്ച്ചയായ 44-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.72% ആയി വര്ദ്ധിച്ചു
പ്രതിദിന രോഗസ്ഥിരീകരണ നിരക്ക് 2.79%, തുടര്ച്ചയായ 19-ാം ദിവസവും 5 ശതമാനത്തില് താഴെ
രാജ്യത്ത് പ്രതിരോധ കുത്തിവയ്പ് 31 കോടിയെന്ന നാഴികക്കല്ല് പിന്നിട്ടു. താല്ക്കാലിക റിപ്പോര്ട്ട് അനുസരിച്ച് ഇന്ന് രാവിലെ 7 വരെ 42,00,839 സെഷനുകളിലൂടെ ആകെ 31,50,45,926 ഡോസ് വാക്സിന് നല്കി. കഴിഞ്ഞ 24 മണിക്കൂറിനുള്ളില് നല്കിയത് 61,19,169 ഡോസ് വാക്സിനാണ്.
ഇതില് താഴെപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ഒന്നാം ഡോസ് 1,01,83,459
രണ്ടാം ഡോസ് 71,75,222
മുന്നിരപ്പോരാളികള്
ഒന്നാം ഡോസ് 1,74,05,275
രണ്ടാം ഡോസ് 93,02,922
18-44 പ്രായപരിധിയിലുള്ളവര്
ഒന്നാം ഡോസ് 7,91,80,154
രണ്ടാം ഡോസ് 17,15,458
45-59 പ്രായപരിധിയിലുള്ളവര്
ഒന്നാം ഡോസ് 8,59,69,905
രണ്ടാം ഡോസ് 1,40,81,556
60-നുമേല് പ്രായമുള്ളവര്
ഒന്നാം ഡോസ് 6,70,95,979
രണ്ടാം ഡോസ് 2,29,35,996
ആകെ 31,50,45,926
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളില് 48,698 പേര്ക്കാണ് പുതുതായി രോഗം സ്ഥിരീകരിച്ചത്.
തുടര്ച്ചയായ 19-ാം ദിവസവും പ്രതിദിന രോഗബാധിതരുടെ എണ്ണം ഒരു ലക്ഷത്തില് താഴെയാണ്. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. രാജ്യത്തിപ്പോള് ചികിത്സയിലുള്ളത് 5,95,565 പേരാണ്. 86 ദിവസത്തിനുശേഷമാണ് ചികിത്സയിലുള്ളവരുടെ എണ്ണം 6 ലക്ഷത്തില് താഴെയാകുന്നത്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 17,303-ന്റെ കുറവാണുണ്ടായത്. രാജ്യത്തെ ആകെ രോഗബാധിതരുടെ 1.97% മാത്രമാണ് നിലവില് ചികിത്സയിലുള്ളത്.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 44-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 64,818 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറിനുള്ളില് 16,000-ത്തിലധികമാണ്  രോഗമുക്തരുടെ എണ്ണം.
രാജ്യത്തിതുവരെ ആകെ 2,91,93,085 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 64,818 പേര് സുഖം പ്രാപിച്ചു. രോഗമുക്തി നിരക്ക് പതിവായി വര്ധിച്ച് 96.72% ആയി.
രാജ്യത്തൊട്ടാകെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് മൊത്തം 17,35,781 പരിശോധനകള് നടത്തി. ആകെ 39.78 കോടി  പരിശോധനകളാണ് ഇന്ത്യയില് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.97 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.79 ശതമാനവുമാണ്. തുടര്ച്ചയായ 19-ാം ദിവസവും ഇത് 5 ശതമാനത്തില് താഴെയാണ്.
(Visitor Counter : 198
പ്രത്യേക സേവനങ്ങളും ഫീച്ചറുകളും
2021-22 വർഷത്തെ ജിപിഎഫ് വാർഷിക സ്റ്റേറ്റ്മെന്റുകൾ ലഭ്യമാണ്
സംസ്ഥാന ഗവണ്മെന്റ് ജീവനക്കാരുടെയും അഖിലേന്ത്യാ സർവീസ് ഓഫീസർമാരുടെയും 2021-22 വർഷത്തെ ജിപിഎഫ് വാർഷിക അക്കൗണ്ട് സ്റ്റേറ്റ്മെന്റുകൾ കൺട്രോളർ ആൻഡ് ഓഡിറ്റർ ജനറലിന്റെ https://ksemp.agker.cag.gov.in എന്ന വെബ്സൈറ്റിൽ ലഭ്യമാണ് . വരിക്കാർക്ക് തങ്ങളുടെ പെൻ നമ്പർ ഉപയോഗിച്ച് ഈ വെബ്സൈറ്റിൽ നിന്ന് അവരുടെ ജി പി എഫ് വാർഷിക അക്കൗണ്ട് സ്റ്റേറ്റ്മെന്റുകൾ ഡൗൺലോഡ് ചെയ്യാം. കൂടുതൽ വിവരങ്ങൾക്ക് 0471-2776698 എന്ന ഫോൺ നമ്പറിൽ ബന്ധപ്പെടാം.
-NS-
(Visitor Counter : 26
നിതി ആയോഗ്
വികസനം കാംക്ഷിക്കുന്ന ജില്ലകളുടെ രണ്ടാം ഘട്ട റാങ്കിംഗ് നാളെ പുറത്ത് വിടും
വികസനം കാംക്ഷിക്കുന്ന ജില്ലകള്ക്കായുള്ള പദ്ധതിയുടെ കീഴിലെ രണ്ടാം ഘട്ട റാങ്കിംഗ് നിതി ആയോഗ് സി.ഇ.ഒ. ശ്രീ. അമിതാഭ് കാന്ത് ന്യൂഡല്ഹിയില് നാളെ പുറത്തിറക്കും. 2018 ജനുവരി ഒന്നു മുതല് ഒക്ടോബര് 31 വരെ ജില്ലകള് കൈവരിച്ച പുരോഗതിയുടെ അടിസ്ഥാനത്തിലാണ് റാങ്കിംഗ്.
ആരോഗ്യം, പോഷകാഹാരം, വിദ്യാഭ്യാസം, കൃഷി, ജലവിഭവം സാമ്പത്തിക ഉള്ച്ചേര്ക്കല്, അടിസ്ഥാന സൗകര്യങ്ങള് എന്നീ മേഖലകളിലെ പ്രകടനം സുതാര്യമായി വിലയിരുത്തിയാണ് ജില്ലകള്ക്ക് റാങ്കിംഗ് നല്കിയിരിക്കുന്നത്. ഇത് ആദ്യമായി നിതി ആയോഗിന്റെ നോളജ് പങ്കാളികളായ ടാറ്റ ട്രസ്റ്റും, ബില് ആന്റ് മെലിന്ഡാ ഗേറ്റ്സ് ഫൗണ്ടേഷനും നടത്തിയ സര്വ്വേയുടെ വിവരങ്ങളും റാങ്കിംഗ് തയ്യാറാക്കുന്നതില് പരിഗണിച്ചിട്ടുണ്ട്.
AM MRD - 953
ഭൗമശാസ്ത്ര മന്ത്രാലയം
കേരളതീരത്ത് കടല് പ്രക്ഷുബ്ധമാകാന് സാധ്യത
കേരളതീരത്ത് അടുത്ത രണ്ട് ദിവസങ്ങളില് രണ്ടര മുതല് മൂന്ന് മീറ്റര് വരെ പൊക്കത്തില് തിരമാലകള്ക്കുള്ള സാധ്യതയുണ്ടെന്ന് കേന്ദ്ര കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്കി. നാളെ  രാവിലെ 8.30 മണി മുതല് ഞായറാഴ്ച രാത്രി 11.30 മണി വരെ കൊല്ലം, ആലപ്പുഴ, കൊച്ചി, പൊന്നാനി, കോഴിക്കോട്, കാസര്ഗോഡ് എന്നിവിടങ്ങളിലെ തീരപ്രദേശങ്ങളില് കൂറ്റന് തിരമാലകള് ആഞ്ഞടിക്കാന് സാധ്യതയുണ്ട്. ലക്ഷദ്വീപിലെ അഗത്തി, അമിനി, ബിത്ര, ചെത്ലത്ത്, കടമത്ത്, കല്പ്പേനി, കവരത്തി, കില്ത്താന്, മിനിക്കോയ് എന്നിവിടങ്ങളിലും കടല് പ്രക്ഷുബ്ധമാകാന് ഇടയുണ്ട്. മീന്പിടുത്തക്കരും, തീരദേശവാസികളും ഈ കാലയളവില് ജാഗ്രത പുലര്ത്തണം.
വേലിയേറ്റ സമയത്ത് തിരമാലകള് തീരത്ത് ശക്തിപ്രാപിക്കാനും, അവ ആഞ്ഞടിക്കാനും സാധ്യതയുണ്ട്. ഈ പ്രതിഭാസം തീരത്ത് കൂടുതല് ശക്തിപ്രാപിക്കാന് സാധ്യതയുള്ളതിനാല് തീരത്തിനോട് ചേര്ന്ന് മീന് പിടിക്കുന്നവര് കൂടുതല് ശ്രദ്ധ പുലര്ത്തേണ്ടതാണ്.
ബോട്ടുകള് കൂട്ടിമുട്ടി നാശം സംഭവിക്കാതിരിക്കാന്, നങ്കൂരമിടുമ്പോള് അവ തമ്മില് ഒരു നിശ്ചിത അകലം പാലിക്കേണ്ടതാണ്. തീരങ്ങളില് ഈ പ്രതിഭാസം ഉണ്ടാകുമെന്ന മുന്നറിയിപ്പുള്ളതിനാല് വിനോദ സഞ്ചാരികള് കടല്ക്കാഴ്ച കാണാന് പോകരുതെന്ന് നിര്ദ്ദേശിച്ചട്ടുണ്ട്.
ബോട്ടുകള് തീരത്ത് നിന്ന് കടലിലേയ്ക്കും, കടലില് നിന്ന് തീരത്തേയ്ക്കും കൊണ്ട് പോകുന്നതും ഒഴിവാക്കേണ്ടതാണ്. ആഴക്കടലില് ഈ പ്രതിഭാസത്തിന്റെ ശക്തി വരെ കുറവായിരിക്കും.
(ND MRD –311
വാര്ത്താവിതരണ പ്രക്ഷേപണ മന്ത്രാലയം
ഷാങ്ഹായ് സഹകരണ സംഘടനയിലെ എല്ലാ അംഗരാജ്യങ്ങളും തമ്മില് ''ബഹുജന മാധ്യമ മേഖലയിലെ സഹകരണം'' സംബന്ധിച്ച കരാര് ഒപ്പുവച്ചതിനും അംഗീകരിച്ചതിനും കേന്ദ്ര മന്ത്രിസഭയുടെ അനുമതി
ഷാങ്ഹായ് സഹകരണ സംഘടനയിലെ എല്ലാ അംഗരാജ്യങ്ങളും തമ്മില് ''ബഹുജന മാധ്യമ മേഖലയിലെ സഹകരണം'' സംബന്ധിച്ച കരാര് ഒപ്പുവച്ചതിനും അത് അംഗീകരിച്ചതിനും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അനുമതി നല്കി. 2019 ജൂണിലാണ് കരാര് ഒപ്പുവച്ചത്.
ബഹുജന മാധ്യമ മേഖലയിലെ സംഘടനകള്ക്കിടയില് തുല്യവും പരസ്പര പ്രയോജനകരവുമായ സഹകരണം പ്രോത്സാഹിപ്പിക്കുന്നതിനാണ് കരാര്. ഓരോ വര്ഷവും പരസ്പര സഹകരണത്തിന്റെ അടിസ്ഥാനത്തില് പ്രവര്ത്തനങ്ങള് സുഗമമാക്കുകയും അതുവഴി തുല്യത ഉറപ്പാക്കുകയും ചെയ്യും. അംഗരാജ്യങ്ങള്ക്ക് ബഹുജന മാധ്യമ രംഗത്ത് മികച്ച രീതികളും പുതിയ കണ്ടുപിടുത്തങ്ങളും പങ്കിടാന് ഈ കരാര് അവസരമൊരുക്കും.
തങ്ങളുടെ രാജ്യത്തെ ജനങ്ങളുടെ ജീവിതത്തെക്കുറിച്ചുള്ള അറിവ് കൂടുതല് ആഴത്തിലാക്കുന്നതിന് ബഹുജന മാധ്യമങ്ങളിലൂടെ വിവരങ്ങള് പരസ്പരം വിശാലമായി കൈമാറുന്നതിന് അനുകൂലമായ സാഹചര്യങ്ങള് സൃഷ്ടിക്കുക കരാറിന്റെ ലക്ഷ്യങ്ങളില്പ്പെടുന്നു.
രാജ്യങ്ങളിലെ ബഹുജന മാധ്യമ എഡിറ്റോറിയല് ഓഫീസുകള്, ബഹുജന മാധ്യമ രംഗത്ത് പ്രവര്ത്തിക്കുന്ന പ്രസക്തമായ മന്ത്രാലയങ്ങള്, ഏജന്സികള്, സംഘടനകള് എന്നിവ തമ്മിലുള്ള സഹകരണം; പ്രത്യേക കരാറുകളിലൂടെ ഉള്പ്പെടെ പങ്കെടുക്കുന്നവര് തന്നെ നിര്ണ്ണയിക്കേണ്ട കൃത്യമായ ഉപാധികളും നിഗമനങ്ങളും; ലഭ്യമായ തൊഴില് അനുഭവം പഠിക്കുന്നതിനും ബഹുജന മാധ്യമ രംഗത്ത് യോഗങ്ങള്, സെമിനാറുകള്, സമ്മേളങ്ങള് എന്നിവ നടത്തുന്നതിനും അതാതു രാജ്യങ്ങളിലെ പത്രപ്രവര്ത്തകരുടെ തൊഴില്സംഘടനകള്ക്കിടയില് തുല്യവും പരസ്പര പ്രയോജനകരവുമായ സഹകരണം പ്രോത്സാഹിപ്പിക്കുക;
ടെലിവിഷന്, റേഡിയോ പരിപാടികളുടെ പ്രക്ഷേപണത്തിന് സഹായിക്കുക, രാജ്യത്തിന്റെ അതിര്ത്തിക്കുള്ളില് നിയമപരമായി വിതരണം ചെയ്യുക, രാജ്യങ്ങളുടെ നിയമനിര്മ്മാണത്തിന്റെ ആവശ്യകതകള് നിറവേറ്റുന്നുവെങ്കില് വിവരസാമഗ്രികളുടെയും വിവരങ്ങളുടെയും നിയമപരമായ പ്രക്ഷേപണവും അവയുടെ വിതരണവും നടത്തുക;
ബഹുജന മാധ്യമ മേഖലയിലെ അനുഭവ വിനിമയ വിദഗ്ധരെയും പ്രത്യേക വൈദഗ്ധ്യമുള്ളവരെയും പ്രോത്സാഹിപ്പിക്കുക, മാധ്യമ പ്രൊഫഷണലുകളെ പരിശീലിപ്പിക്കുന്നതിന് പരസ്പര സഹായം നല്കുക, ഈ മേഖലയില് പ്രവര്ത്തിക്കുന്ന വിദ്യാഭ്യാസ, ശാസ്ത്ര-ഗവേഷണ സ്ഥാപനങ്ങള്ക്കും സംഘടനകള്ക്കുമിടയില് സഹകരണം പ്രോത്സാഹിപ്പിക്കുക. എന്നിവയാണ് കരാറിന്റെ ഉള്ളടക്കം .
(..................
കൃഷി മന്ത്രാലയം
2022 ഓടെ രാജ്യത്തെ കര്ഷകരുടെ വരുമാനം ഇരട്ടിയാക്കുന്നതില് ഐ.സി.എ.ആര്. നിര്ണ്ണായക പങ്ക് വഹിക്കും : കേന്ദ്ര കൃഷി മന്ത്രി രാധാമോഹന് സിംഗ്
2022 ഓടെ രാജ്യത്തെ കര്ഷകരുടെ വരുമാനം ഇരട്ടിയാക്കുയെന്ന ലക്ഷ്യ സാക്ഷാത്കരിക്കുന്നതിന് കേന്ദ്ര കാര്ഷിക ഗവേഷണ കൗണ്സില്  നിര്ണ്ണായക പങ്ക് വഹിക്കുമെന്ന് കേന്ദ്ര കൃഷി കര്ഷകക്ഷേമ മന്ത്രി ശ്രീ. രാധാമോഹന് സിംഗ് പറഞ്ഞു. ന്യൂഡല്ഹിയില് ഐ.സി.എ.ആര്. ന്റെ 90-ാമത് സ്ഥാപക ദിന ചടങ്ങില് സംസാരിക്കുകയായിരുന്നു അദ്ദേഹം.
ഐ.സി.എ.ആര്. വികസിപ്പിച്ചെടുത്ത വിവിധ സങ്കേതങ്ങളും കര്ഷകരുടെ കഠിനാധ്വാനവും മൂലം രാജ്യത്തെ ഭക്ഷ്യധാന്യ ഉല്പ്പാദനം 275.68 ദശലക്ഷം ടണ്ണായി ഉയര്ന്നതില് ശ്രീ. സിംഗ് സന്തുഷ്ടി രേഖപ്പെടുത്തി. 2013-14 ലിലെ 265.04 ദശലക്ഷം ടണ്ണിനെക്കാള് 10.64 ദശലക്ഷം ടണ് അധികമാണിതെന്ന് അദ്ദേഹം ചൂണ്ടിക്കാട്ടി. പയര് വര്ഗ്ഗങ്ങളുടെ ഉല്പ്പാദനത്തിലും രാജ്യം സ്വയം പര്യാപ്തതയിലേയ്ക്ക് മുന്നേറുകയാണ്. ഇക്കൊല്ലം ഏകദേശം 23 ദശലക്ഷം ടണ് പയര് വര്ഗ്ഗങ്ങളാണ് ഉല്പ്പാദിപ്പിച്ചത്. ഇതിന്റെ ഫലമായി പയര് വര്ഗ്ഗങ്ങളുടെ ഇറക്കുമതി 2016-17 ലെ 10 ലക്ഷം ടണ്ണില് നിന്ന് 2017-18 ല് 5.65 ലക്ഷം ടണ്ണായി കുറഞ്ഞുവെന്നും ഇതുവഴി രാജ്യത്തിന് 9775 കോടി രൂപയ്ക്കുള്ള വിദേശ നാണയം ലാഭിക്കാനായെന്നും കേന്ദ്ര കൃഷി മന്ത്രി ചൂണ്ടിക്കാട്ടി. ഐ.സി.എ.ആര്. വികസിപ്പിച്ചെടുത്ത പൂസാ ബാസ്മതി 1121 ഇനം ബാസ്മതി അരി എല്ലാ വര്ഷവും ഇന്ത്യയ്ക്ക് 18,000 കോടി രൂപയുടെ വിദേശ നാണ്യം നേടിത്തരുന്നു. 2010-14 ല് കയറ്റുമതിയിലൂടെയുള്ള വിദേശ നാണയ വിനിമയം 62,800 കോടി രൂപയായിരുന്നത് 2016-18 ല് 71,900 കോടി രൂപയായി വര്ദ്ധിച്ചതായും അദ്ദേഹം പറഞ്ഞു. ഐ.സി.എ.ആര്. ലെ ശാസ്ത്രജ്ഞരുടെ പ്രവര്ത്തനങ്ങള് വഴി ഇന്ത്യയെ ഭക്ഷ്യ ധാന്യ ഇറക്കുമതി രാജ്യത്തില് നിന്ന് കയറ്റുമതി രാജ്യമാക്കി മാറ്റാനും, ഭക്ഷ്യധാന്യ കാര്യത്തില് സ്വയം പര്യാപ്തത നേടാനും, പോഷക സുരക്ഷിതത്വം മെച്ചപ്പെടുത്താനും കഴിഞ്ഞിട്ടുണ്ടെന്ന് കൃഷി മന്ത്രി പറഞ്ഞു.
(ND MRD – 591